



**Cadeirydd yr Arholwyr,**

**TGAU Cymraeg Iaith**

**Proffil y Rôl a Ffurflen Gais**

**PROFFIL Y RÔL**

**Diben:**

Mae CBAC am recriwtio Cadeirydd yr Arholwyr. Bydd yr ymgeisydd llwyddiannus yn gyfrifol am asesu cymhwyster CBAC TGAU yng Nghymru.

Cadeirydd yr Arholwyr sy'n gyfrifol am gynnal safonau'r pwnc ar draws y fanyleb o flwyddyn i flwyddyn. Cyfrifoldeb Cadeirydd yr Arholwyr hefyd yw monitro safonau'r Uwch Arholwyr.

**Cyfrifoldebau**

* cynorthwyo staff CBAC i gynnal safonau pwnc penodol ac ar draws manylebau gwahanol, lle y bo'n briodol, o gyfres i gyfres
* cadeirio amrywiol gyfarfodydd gan gynnwys y Pwyllgor Gwerthuso Papurau Cwestiynau (PGPC) a chyfarfodydd Dyfarnu a Safoni
* sicrhau bod y papur(au) cwestiynau a'r cynlluniau marcio'n bodloni gofynion y meini prawf asesu fel y nodir hwy yn y fanyleb a'u bod o safon gymharol a gynhelir o flwyddyn i flwyddyn
* argymell ffiniau gradd i bob gradd yn y cymhwyster ar ddiwedd y broses ddyfarnu
* paratoi adroddiadau ar y prosesau, yn ôl y gofyn

Bydd angen i Gadeirydd yr Arholwyr fod ar gael am o leiaf **ddeg** diwrnod y flwyddyn a allai fod yn ystod y tymor, ar benwythnosau ac yn ystod y gwyliau. Mae tâl rhyddhau ar gael i ganolfannau. Bydd hyn yn galluogi i ddeiliad y swydd fynychu PGPC a’r cynadleddau dyfarnu.

**Profiad/cymwysterau angenrheidiol**

* gradd yn y pwnc sy'n benodol i'r cymhwyster hwn
* profiad asesu ac addysgu perthnasol
* profiad rheoli pobl
* y gallu i weithio'n dda dan bwysau

I gael gwybod mwy, cysylltwch â Llinos Lloyd 029 2026 5004 llinos.lloyd@cbac.co.uk . Y dyddiad cau i gyflwyno ceisiadau yw **dydd Gwener 12 Chwefror 2021**.

**Sut i wneud cais**:

Os ydych chi'n dymuno gwneud cais am y swydd, ac nad ydych yn gweithio i CBAC ar hyn o bryd, ewch i <https://appointees.wjec.co.uk> a chlicio 'Gwneud Cais i fod yn Arholwr' i lenwi'r ffurflen gais.

Os ydych chi'n gweithio i CBAC ar hyn o bryd, mewngofnodwch i'ch cyfrif Porth Rheoli Penodiadau a chliciwch ar yr eicon 'Fy Nghais' ar yr hafan. Gwnewch yn siŵr eich bod yn ychwanegu rôl Cadeirydd Cymraeg/Cymraeg Iaith Gyntaf TGAU ar y tab 'maes pwnc', a llenwch feysydd eraill y cais.

Os oes arnoch angen unrhyw gymorth pellach, cysylltwch â:-

Cysylltwch â

Rob Reynolds

Pennaeth Arholwyr

rob.reynolds@cbac.co.uk

0290 265 050

Neu

Beth Edgar

Cynorthwyydd Gweinyddol

beth.edgar@cbac.co.uk

02920 265 476